20/11/2018 | Administración LocalMunicipal
Mugardos
Bases específicas do proceso selectivo para a provisión, polo sistema de concurso-oposición libre, dunha praza de oficial 2.ª de servizos municipais incluída na OEP2017, e formación de lista de reserva

A N U N C I O BASES ESPECÍFICAS DO PROCESO SELECTIVO PARA A PROVISIÓN, POLO SISTEMA DE CONCURSO-OPOSICIÓN LIBRE, DUNHA PRAZA DE OFICIAL DE 2.ª DE SERVIZOS MUNICIPAIS INCLUÍDA NA OEP 2017, E FORMACIÓN DE LISTA DE RESERVA Pola Xunta de Goberno Local, en sesión realizada o día 31.10.2018 prestouse aprobación á convocatoría e bases para a provisión dunha praza de oficial de 2.ª de servizos municipais, mediante concurso oposición libre e formación de lista de reserva, cuxo texto se transcribe de seguido: “BASES ESPECÍFICAS DO PROCESO SELECTIVO PARA A PROVISIÓN, POLO SISTEMA DE CONCURSO-OPOSICIÓN LIBRE, DUNHA PRAZA DE OFICIAL DE 2.ª DE SERVIZOS MUNICIPAIS INCLUÍDA NA OEP 2017, E FORMACIÓN DE LISTA DE RESERVA.1.ª.–OBXECTO DA CONVOCATORIA. É obxecto da presente convocatoria a contratación laboral a tempo completo do posto de traballo de oficial de 2.ª servizos municipais do CONCELLO DE MUGARDOS ó amparo do disposto no texto refundido da Lei do Estatuto dos traballadores –R. D. Lexislativo 2/2015, do 23 de outubro–, no R. D. 2720/1998, do 18 de decembro e demáis normativa de aplicación, e cuxas funcións serán as propias do posto de oficial de 2.ª de servizos municipais ou múltiples (limpeza viaria, sumidoiros, pequenos rebacheos, mantemento de vías públicas, control da calidade da auga, lectura de contadores, mantemento das instalacións do servizo da auga, atención dos depósitos, etc). A praza ou posto que se convoca está encadrada na plantilla de persoal como persoal laboral fixo, coa categoría e denominación de oficial de 2.ª de servizos municipais ou múltipes, pertencente ao grupo laboral IV da vixente Relación de Postos de Traballo do Concello de Mugardos. O posto está dotado coas retribucións básicas correspondentes ao grupo laboral IV e as complementarias sinaladas no cadro de persoal e demais acordos e resolucións adoptados polos órganos corporativos. O dito posto inclúese na Oferta de Emprego Público correspondente ao exercicio do ano 2017, aprobada pola Xunta de Goberno, de data 26 de decembro de 2017, e publicada no Boletín Oficial da Provincia da Coruña n.º 244 de data 27.12.2017, e correspóndese co ocupado actualmente, con carácter interino, polo empregado RAFAEL AGUSTIN HEBRI GILSON. 2.ª.–CONDICIÓNS DOS/DAS ASPIRANTES. Para tomar parte neste proceso selectivo, os/as aspirantes deberán reuni-los seguintes requisitos: a) Ter a nacionalidade española ou dun Estado membro da Unión Europea, así como os familiares destes que a continuación se relacionan: – O/a cónxuxe, sempre que non estean separados de dereito. – Os/as seus descendentes e os/as do seu cónxuxe, sempre que non estean separados de dereito, menores de vinte e un anos ou maiores da dita idade dependentes. Igualmente poderán acceder as persoas incluídas no ámbito de aplicación dos Tratados Internacionais celebrados pola Comunidade Europea e ratificados por España, nos que sexa de aplicación a libre circulación de traballadores. Os estranxeiros aos que se refiren os apartados anteriores, así como os estranxeiros con residencia legal en España poderán acceder ás administracións Públicas, como persoal laboral, en igualdade de condicións que os españois. A perda da nacionalidade española ou a de calquera outro Estado membro da Unión Europea ou a de aqueles Estados aos que, en virtude de Tratados Internacionais celebrados pola Unión Europea e ratificados por España, lles sexa de aplicación a libre circulación de traballadores, que fose tida en conta para o nomeamento, determinará a perda da condición adquirida de funcionario/a, salvo que simultaneamente se adquira a nacionalidade doutro Estado membro. b) Ter cumpridos dezaseis anos de idade, e non exceder, no seu caso, da idade máxima de xubilación forzosa. c) Estar en posesión (ou en condicións de obtelo na data en que remate o prazo de presentación de instancias) do Título de graduado en educación secundaria obligatoria, FP1, Graduado Escolar ou equivalente, que se deberá acreditar mediante documento oficial expedido polo organismo competente. No caso de titulacións oficiais obtidas no estranxeiro deberase estar en posesión (na mesma data do remate do prazo para presenta-las instancias) da Credencial que acredite a súa homologación, expedida pola Subdirección General de Títulos, Convalidaciones y Homologaciones, do Ministerio de Educación y Cultura. d) Non ter enfermidade ou eiva física ou psíquica que impida o desempeño das funcións correspondentes. As persoas con minusvalidez deberán facelo constar na súa instancia, sinalando se precisan adaptación das probas. A condición de minusvalidez acreditarase por certificación da Delegación provincial da Vicepresidencia da Igualdade e do Benestar. e) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, cando se tratar de acceder ao corpo ou escala de persoal funcionario do que a persoa tivese sido separada ou inhabilitada. No caso de persoal laboral non ter sido despedido mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, cando se tratase de acceder á mesma categoría profesional á que pertencía. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. f) Posuír permiso de conducir clase B. Tódolos requisitos esixidos nesta Base deberánse cumprir polas persoas aspirantes na data en que remate o prazo de presentación de instancias, e mantelos ata o momento da formalización do contrato.3.ª.–SOLICITUDES. As instancias, dirixidas á señora Alcaldesa, presentaranse no Rexistro Electrónico Xeral do Concello durante o prazo de VINTE DÍAS NATURAIS contados a partir do día seguinte ao de publicación do anuncio da convocatoria no Boletín Oficial do Estado. Poderán tamén presentarse nalgún dos lugares previstos no artigo 16.4 da Lei 39/2015 do 1 de outubro, de Procedemento Administrativo Común das Administracións Públicas; neste caso os solicitantes deberán comunicalo ao Concello durante o mesmo prazo de presentación de instancias, remitindo copia da solicitude presentada e xa rexistrada, mediante fax ao número: 981 472 017 ou ben correo electrónico coa solicitude rexistrada escaneada dirixido a: correo@concellodemugardos. gal indicando como asunto: OFICIAL DE 2.ª DE SERVIZOS MUNICIPAIS-ACCESO LIBRE, co fin de que rematado o prazo de presentación de instancias sen telas recibido, se pospoña a elaboración da relación de admitidos ata recibir a documentación remitida por estes aspirantes. Co fin de asegurar a participación en igualdade de condicións co resto dos/as aspirantes establecerase para os/as aspirantes con discapacidade que o soliciten, as adaptacións de tempo necesarias para a súa realización. A tal efecto os/as interesados/as deberán formular a correspondente petición concreta na solicitude de participación, na que reflectirán as necesidades específicas que teñan para acceder ao proceso de selección. Os criterios de adaptación de tempos serán os establecidos na Orde de Ministerio da Presidencia do 9 de xuño (BOE n.140, do 13/6/2006). Se a instancia se presenta nunha oficina de correos, deberá aparecer o selo na propia solicitude. Doutro modo, a data de anotación no Rexistro Xeral será a que se teña en conta a tódolos efectos. Pódese obter un modelo de instancia de participación en probas selectivas deste Concello nas dependencias municipais ou na ligazón de internet: http://www.concellodemugardos. gal. Os aspirantes farán constar na instancia que reúnen tódolos requisitos sinalados na base 2.ª, e achegarán inescusablemente os seguintes documentos: – Xustificante de pago da taxa de participación (base 4.ª). – Fotocopia do DNI. – Fotocopia compulsada do certificado de Lingua Galega ou da súa validación, aos efectos da exención do exercicio do coñecemento do idioma galego (base 8. a). – Relación dos méritos que aleguen, enumerados segundo a orde establecida na Base 8. b. desta convocatoria. Xunto coa dita relación achegaranse os documentos xustificativos dos méritos, en orixinal ou fotocopia compulsada. Os/as aspirantes/as que non posúan a nacionalidade española e teñan dereito a participar deberán presentar unha fotocopia do documento que acredite a súa nacionalidade e, de ser o caso, os documentos que acrediten o vínculo de parentesco e o feito de vivir a expensas ou estar a cargo dun nacional doutro Estado co que teñan dito vínculo. Así mesmo, deberán achegar declaración xurada ou promesa deste de que non está separado de dereito do seu cónxuxe e, de ser o caso, do feito de que o/a aspirante vive a expensas ou está ao seu cargo. Para que teñan validez neste proceso selectivo, os documentos que se presenten deberán estar expedidos nunha das linguas oficiais na Comunidade Autónoma de Galicia (galego ou castelán). A presentación da instancia para tomar parte no proceso selectivo supón a aceptación e acatamento de todas e cada unha das bases desta convocatoria, así como o consentimento do solicitante para o tratamento dos seus datos persoais coa finalidade de levar a cabo a selección. Así mesmo, os solicitantes prestan o seu consentimento para que os seus datos persoais sexan comunicados mediante a súa exposición nos taboleiros de anuncios e na páxina web do Concello para todo o relacionado co proceso selectivo. As bases íntegras publicaranse no Boletín Oficial da Provincia e no taboleiro de anuncios do Concello, inseríndose un extracto da convocatoria no Diario Oficial de Galicia e no Boletín Oficial do Estado.4.ª.–TAXAS DE PARTICIPACIÓN. A taxa de participación no proceso selectivo ascende a 10 euros, consonte á Ordenanza Fiscal núm.9, que se ingresarán nas contas do Concello de Mugardos: ABANCA: ES98- 2080-0205-7331-1000-0032 BANCO PASTOR: ES03-0238-8181-0606-6000-0173 Indicarase como concepto do ingreso: Taxas OFICIAL DE 2.ª DE SERVIZOS MUNICIPAIS-ACCESO LIBRE. Estarán exentos do pago dos dereitos de exame as persoas con discapacidade igual ou superior ao 33% (para o que deberá presentar o certificado de minusvalía correspondente) e para aquelas que figuren como demandantes de emprego durante o prazo, ao menos, de un mes anterior á data da convocatoria das probas selectivas nas que solicite a súa participación (para o que deberá presentar a certificación xustificativa expedida polo Servizo Público de Emprego correspondente). Só se devolverá a taxa no caso de inadmisión ao proceso selectivo por non reunir os requisitos esixidos.5.ª.–ADMISIÓN DE ASPIRANTES. Rematado o prazo de presentación de instancias, a Alcaldía ditará resolución no prazo dun mes, declarando aprobada a lista provisional de admitidos e excluídos, con indicación, se é o caso, das causas que motivaron a exclusión. En dita resolución que se publicará no Boletín Oficial da Provincia e no taboleiro de anuncios do Concello sinalarase un prazo de 10 días hábiles para que as persoas excluídas poidan emendar erros. De non existir excluídos, aprobarase con carácter definitivo a lista de admitidos. Transcorrido o prazo de emenda de defectos, a Alcaldía resolverá as reclamacións e declarará aprobada a listaxe definitiva de admitidos e excluídos, que se publicará no Boletín Oficial da Provincia, no taboleiro de anuncios do Concello e na páxina web municipal: www.concellodemugardos. gal. Na mesma resolución, a Alcaldesa determinará o lugar, data e hora do comezo do proceso selectivo, así como a composición do órgano de selección.6.ª.–TRIBUNAL CUALIFICADOR. O Tribunal estará formado por un presidente, un secretario e tres vogais, designándose un suplente para cada un dos integrantes. Todos os vogais deberán pertencer a un corpo, escala ou categoría profesional para o ingreso na cal se requira unha titulación de nivel igual ou superior ao esixido para participar no proceso selectivo. A súa composición deberá axustarse aos principios de imparcialidade e profesionalidade dos seus membros e tenderase á paridade entre mulleres e homes. A designación dos membros do Tribunal de cada proceso selectivo, titulares e suplentes, farase na resolución da Alcaldía pola que se aprobe a lista definitiva de admitidos e excluídos. Os membros do tribunal deberán absterse de intervir, comunicándollo á Alcaldía, cando concorran neles circunstancias das previstas no artigo 23 da Lei 40/2015, de 1 de outubro. Os aspirantes poderán recusar aos membros do tribunal cando concorran as ditas circunstancias, consonte ao artigo 24 da mesma lei. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. O Tribunal, polos medios que considere oportunos, velará polo mantemento do anonimato dos aspirantes na realización e corrección dos exercicios escritos. O Tribunal está facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nestas bases, así como para dispoñer a incorporación de asesores especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. Para os efectos de percepción de asistencias, o Tribunal terá a categoría 3.ª das sinaladas no Real Decreto 462/2002 do 24 de maio, sobre indemnizacións por razón do servizo.7.ª.–DESENVOLVEMENTO DO PROCESO SELECTIVO. Na mesma Resolución pola que se aprobe a lista definitiva de persoas admitidas e excluídas e se faga pública a constitución do Tribunal Cualificador, sinalarase o lugar, data e hora para o inicio do proceso selectivo. Os/as aspirantes serán convocados para cada exercicio en único chamamento, excluíndose do proceso selectivo quen non compareza, non sendo os casos debidamente xustificados, libremente apreciados polo tribunal. Os/as aspirantes deben acreditar a súa personalidade coa exhibición do DNI ou pasaporte. Cando proceda, a orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “G”, de conformidade co establecido na Resolución da Consellería de Facenda de 17 de xaneiro de 2018, pola que se publica o resultado do sorteo celebrado o 17.01.2018 (DOG 26.01.2018), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Entre o final dunha proba e o comezo da seguinte deberán transcorrer un mínimo de 48 horas e un máximo de 40 días. Os exercicios celebraranse a porta pechada sen outra asistencia ca dos opositores, membros do órgano de selección e os colaboradores designados por este. O Tribunal, polos medios que considere oportunos, velará polo mantemento do anonimato dos aspirantes na realización e corrección dos exercicios escritos. Os exercicios, tanto orais como escritos ou prácticos, realizaranse en lingua castelá ou galega, a criterio do/a aspirante. Os exercicios escritos poderán ser lidos publicamente, se así o acordase o tribunal, podendo este dialogar co/coa aspirante co fin de determinar os seus coñecementos sobre o contido do exposto durante un tempo máximo de dez minutos.8.ª.–SISTEMA DE SELECCIÓN. O proceso selectivo estará composto de dúas fases; a primeira, fase de oposición; e a segunda, fase de concurso. a) Fase de oposición: Primeiro exercicio: de carácter obrigatorio, consistirá en contestar por escrito un cuestionario de cincuenta preguntas con respostas alternativas referentes ó contido do programa que figura como anexo desta convocatoria nun tempo máximo de cincuenta minutos. Este exercicio é eliminatorio, e valorarase ata o máximo de 12,50 puntos, excluíndose os/as aspirantes quen non acaden o mínimo total de 6,25 puntos. Corresponderá ao tribunal determinar o número de respostas correctas esixido para acadar a puntuación mínima. Segundo exercicio: consistirá nunha ou varias probas de tipo práctico, obxectivas e de carácter manual, a libre elección do Tribunal, entre os cometidos propios do oficio no tempo máximo que determine o tribunal, sin que poda exceder de 45 minutos. Esta proba puntuará cun máximo de 12,50 puntos. Este exercicio é eliminatorio, e valorarase ata o máximo de 12,50 puntos (caso de que se poñan máis de unha proba especificarese a puntuación que se otorgará a cada proba), excluíndose a quen non acade o mínimo total de 6,25 puntos. Terceiro exercicio: de coñecemento de galego, de carácter obrigatorio e eliminatorio. Consistirá nunha tradución directa e/ou inversa de un ou varios textos, en castelán ou galego, facilitados polo tribunal, nun tempo máximo de trinta minutos. Este exercicio será cualificado como APTO ou NON APTO. Os/as aspirantes que estean na posesión do curso Celga 2 ou equivalente estarán exentos da realización desta proba, outorgándoselles a cualificación de APTOS. A puntuación obtida na fase de concurso non se poderá aplicar para supera-la fase de oposición. A puntuación final virá dada pola suma da puntuación obtida na fase de oposición e na fase de concurso. O Tribunal non poderá declarar aprobados máis aspirantes que prazas convocadas, sendo nula de pleno dereito a proposta que contradiga o anteriormente establecido. O Tribunal, concluída a avaliación e asinada a relación de aprobados, elevará á Alcaldía proposta dos aspirantes seleccionados para a formalización dos contratos. No suposto de empate nas puntuacións de dous ou máis aspirantes estes resolveranse pola puntuación obtida no primeiro exercicio e se iso non fora suficiente pola puntuación obtida nos sucesivos exercicios ata que se resolva o mesmo. De persistir o empate resolverase pola orde que se establece para a baremación dos méritos. A publicación dos resultados obtidos en cada un dos exercicios, así como os anuncios convocando os/as aspirantes para a celebración de cada un deles, farase no taboleiro de anuncios da Casa do Concello e na páxina web do Concello. b) Fase de concurso: Na fase de concurso, que non terá carácter eliminatorio, as puntuacións outorgaranse e faranse públicas unha vez celebrado o último exercicio eliminatorio da fase de oposición, realizandose só respecto aos/ás aspirantes que superen a fase de oposición O resultado da valoración farase público, mediante a súa exposición no taboleiro de edictos da Casa do Concello e na páxina web municipal (www.concellodemugardos. gal). Deberá estarse en posesión dos méritos alegados, como máximo, na data de expiración do prazo concedido para a presentación de instancias-solicitudes. A puntuación máxima total pola fase de concurso establécese en 10 puntos e será o resultado de sumar os méritos que se enumeran nos parágrafos seguintes cos límites que se sinalan para cada un deles. En todo caso a puntuación obtida non poderá aplicarse para superar os exercicios da fase de oposición. Baremo de méritos: para valorar a fase de concurso terase en conta o seguinte baremo: A.1.–Experiencia profesional ou servizos prestados, ata un máximo de 4 puntos. a) Por servizos prestados ao Concello de Mugardos como oficial de 1.ª ou 2.ª: 0,15 puntos por mes, ata un máximo de 3,50 puntos. b) Por servizos prestados ao Concello de Mugardos como peón: 0,10 puntos por mes, ata un máximo de 2 puntos. c) Por servizos prestados noutras Administracións públicas ou na empresa privada en calquera dos postos antes citados: 0,05 puntos por mes, ata un máximo de 2 puntos. A.2.–Titulación. Máximo 1,50 puntos. a- Por estar en posesión do titulo de FP 1 ou 2 nas ramas ou especialidades de fontanería, electricidade, albanelería, técnico de mantenemento: 0,75 puntos FP 1; 1,50 puntos FP2. A.3.–Cursos. a) Cursos de galego (máximo 1 punto): – Celga 3 (curso de Iniciación da Lingua Galega): 0,75 puntos. – Celga 4 (curso de Perfeccionamento da Lingua Galega) ou superior: 1 punto. Só se avaliará o de nivel máis alto dos alegados. b) De formación (máximo 1,50 puntos): cursos relacionados coa actividade e tarefas do posto de traballo a desenvolver (electricidade, albanelaría, carpintería, técnico de mantemento, prevención de riscos laboráis, etc…), impartidos por unha administración ou entidade pública ou homologadas por elas, sindicatos, fundación tripartita:  De 20 a 40 horas: 0,5 puntos por curso.  De máis de 40 horas: 1,00 punto por curso. A.4.–Por posuir o permiso de conducción clase C: 2 puntos. A acreditación dos servizos prestados efectuarase mediante certificación expedida polo Secretario do Concello ou Entidade Pública onde se teñan prestado os servizos; para a empresa privada certificado de vida laboral expedido pola Tesoureria Xeral de Seguridade Social acompañado do certificado de empresa ou contrato de traballo no que conste a categoría na que se teñen prestado os servizos, e só se avaliarán os servizos prestados nos últimos cinco anos, referidos á data na que remate o prazo de presentación de solicitudes. A acreditación da realización dos cursos de galego farase mediante certificado expedido ou homologado pola Dirección Xeral de Política Lingüistica ou Conselleria de Educación, e a dos demáis cursos mediante o correspondente certificado da súa realización expedido por unha administración ou entidade pública ou homologadas por elas, sindicatos, fundación tripartita. Non serán obxecto de avaliación os certificados expedidos por academias privadas se non se xustifica a homologación sinalada. A acreditación da titulación farase mediante copia autenticada deles. O total de puntuación na fase de concurso non superará en ningún caso o 40% da puntuación máxima alcanzable na fase da fase de oposición. En ningún caso a puntuación obtida na fase de concurso poderá aplicarse para supera-los exercicios da fase de oposición.9.ª.–PROPOSTA DE APROBADOS. Concluída a cualificación final do proceso selectivo, o Tribunal publicará a relación de aspirantes aprobados/as por orde da puntuación total final con especificación da mesma, e elevará a correspondente proposta de contratación a favor do/a aspirante que obtivera a puntuación máis alta. O Tribunal Cualificador non poderá facer proposta de contratación a favor dun número de aspirantes superior ó das prazas convocadas.10.ª.–PRESENTACIÓN DE DOCUMENTOS E FORMALIZACION DO CONTRATO. O/a aspirante proposto presentará, no prazo de 20 días naturais a partir da publicación do resultado da selección, os documentos que acrediten que cumpre todos e cada un dos requisitos esixidos na Base 2.ª desta convocatoria, no caso de que non foran xa presentados coa solicitude para tomar parte no proceso selectivo. Si o día da presentación fose inhábil, pasarase ó seguinte día hábil. Para a acreditación do establecido na letra d) da Base 2.ª “Non ter enfermidade ou eiva física ou psíquica que impida o desempeño das funcións correspondentes.”, o/a aspirante proposto deberá someterse ó oportuno exame médico na Sociedade de Prevención ou no centro médico que sinale o Concello, ao obxecto de obter o oportuno informe sanitario de calificación de aptitude laboral. No caso de que no prazo indicado os/as aspirantes non presentasen a documentación esixida, agás causas de forza maior, non se formalizará o contrato quedando anuladas tódalas súas actuacións sen perxuizo da responsabilidade na que puideran incurrir por falsedade. Cumpridos os anteriores requisitos, pola Alcaldía procedarase a formaliza-lo correspondente contrato podéndose especificar un periodo de proba conforme ó artigo 14 do texto refundido da Lei do Estatuto dos traballadores.11.ª.–PUBLICIDADE DO PROCESO SELECTIVO. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, no apartado “Convocatorias” da sección “Actualidade” da páxina web do Concello de Mugardos (www.concellodemugardos. gal) e a través do teléfono de información municipal (981470290-981470338) e en calquera outro medio de difusión que se considere oportuno.12.ª.–RESOLUCIÓN DE DÚBIDAS. O Tribunal queda autorizado para resolve-las dúbidas que se presenten e para toma-los acordos necesarios para o bo orde do proceso selectivo. En todo o non previsto nestas Bases, rexerá como supletorio, o Regulamento Xeral do ingreso de persoal ó servicio da Administración do Estado de 1.995; Real Decreto 896/91, do 7 de xuño e demáis normas aplicables.13.ª.–LEXISLACIÓN SUPLETORIA. En todo o non previsto nestas bases, serán de aplicación ás probas selectivas as seguintes disposicións: Lei 7/85, de 2 de abril, Reguladora de Bases de Réxime Local; Real Decreto Lexislativo 781/1986, de 18 de abril; Texto Refundido da Lei do Estatuto Básico do Empregado Público, aprobado por RDL 5/2015, de 30 de outubro; Lei 2/2015, do 29 de abril, de Emprego Público de Galicia; Lei 5/1997, de 22 de xuño, da Administración Local de Galicia. Serán tamén de aplicación o R. D. 364/1995, de 10 de marzo, Decreto 95/91, de 20 de marzo, polo que se aproba o Regulamento de selección de persoal Administración da Comunidade Autónoma de Galicia; Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores; a Lei 39/2015, do 1 de outubro, do procedemento administrativo común, e tódalas demais normas de xeral aplicación para estes supostos.14.ª.–IMPUGNACION DA CONVOCATORIA E DOS SEUS ACTOS. A presente convocatoria e as súas bases poderán recurrerse mediante a interposición do oportuno recurso. Os actos administrativos derivados da convocatoria e da actuación dos tribunais poderán ser impugnados polos interesados nos casos e na forma establecidos na Lei 39/2015, do Procedemento Administrativo Común das Administracións Públicas.15.ª.–FORMACIÓN DUNHA LISTA DE RESERVA NA CATEGORÍA DE OFICIAL DE 2.ª DE SERVIZOS MUNICIPAIS E FUNCIONAMENTO DA MESMA. Formación e funcionamento da lista de reserva na categoría de oficial de 2.ª de servizos municipais: Na acta da última sesión do tribunal de selección incluirase unha lista de reserva entre os/as aspirantes que aprobaron a oposición por orde de maior a menor puntuación para cubrir posibles baixas por incapacidade, vacacións, renuncia ou outras continxencias sobrevidas na categoría de oficial de 2.ª de servizos municipais. Dende a entrada en vigor da presente lista de reserva, e para o caso de ser preciso realizar a substitución do persoal da categoría de oficial de 2.ª de servizos municipais, deixará de acudirse ao listado dos aspirantes que superaron tódalas fases do proceso selectivo ou algún exercicio do proceso selectivo para a contratación laboral temporal, mediante concurso-oposición libre, dun/dunha oficial de 2.ª de servizos municipais, cuxas bases foron aprobadas pola Resolución da Alcaldía núm.170/2015, de data 04.03.2015 A alcaldesa, vista a proposta do tribunal, procederá á ditar a Resolución correspondente para formalizar a contratación co candidato con maior puntuación do concurso-oposición e aprobará a lista de reserva que funcionará do seguinte xeito: – Terá unha vixencia de tres anos, a contar dende a data da súa aprobación. – As persoas integrantes da lista de reserva non perderán a orde de prelación que en cada momento lles corresponda, de tal maneira que, se son contratados para substituír a/ao titular, rematada a substitución, retornará ao posto que lle correspondía na lista. – O chamamento farase polo medio mais urxente que permita ter constancia da súa recepción. O chamamento poderase facer telefónicamente, para poder ser citado mediante o chamamento telefónico os/as interesados/as deberán optar a esta modalidade na súa solicitude de inclusión nas listas; a dita opción será irrenunciable polo/a interesado/a. Os chamamentos telefónicos faranse entre as 8 horas e as 15 horas, e o/a funcionario/a que os realice fará constar mediante dilixencia a realización de tales chamamentos, e se tiveron ou non resposta. Para os demáis supostos o chamamento efectuarase por medio de telegrama ou calquera outro medio que permita ter constancia da súa recepción polo/a interesado/a. – En calquera momento os/as aspirantes poderán pedir a exclusión da bolsa/lista de emprego. Os que sendo chamados para facer efectiva a contratación, non se presentasen no prazo de 48 horas ou renunciasen ó mesmo, perderán os seus dereitos, sendo excluídos das listas, agás casos de forza maior debidamente acreditados e apreciados libremente. De producirse este suposto chamarase ó seguinte da lista. ANEXO: PROGRAMA PARA O POSTO DE OFICIAL DE 2.ª DE SERVIZOS MUNICIPAIS-ACCESO LIBRE PARTE XERAL Tema 1.–A Constitución española de 1978: características. Estrutura. Contido. Principios xerais. Dereitos e liberdades. Tema 2.–O municipio. Concepto. O término municipal. A poboación. O empadroamento. Tema 3.–Organización municipal. Órganos de goberno municipais. O alcalde, Os concelleiros. A Xunta de Goberno Local. Órganos complementarios. Tema 4.–Dereitos e deberes dos/as funcionarios/as públicos locais e do persoal laboral: dereitos. Deberes. Réxime disciplinario. Dereitos de sindicación. Tema 5.–O municipio de Mugardos. Límites. Poboación. Situación das parroquias e principais núcleos de poboación. Localización dos lugares do Concello de Mugardos. Tema 6.–Localización dos edificios destinados a servicios públicos e funcións que se levan a cabo neles. Tema 7.–Normativa galega en materia de igualdade: principais medidas contempladas polo Decreto 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. PARTE ESPECÍFICA Tema 1.–Electricidade, definición de unidades de medida. Instalacións básicas interiores de baixa tensión. Tipos de avarías e reparacións: cortocircuitos, caravillas, enchufes e interruptores, fluorescentes. Recoñecemento de ferramentas. Tema 2.–Sistemas de calefacción: clasificación, circuítos básicos, identificación de compoñentes, coñecementos básicos de funcionamento. Tema 3.–Código Técnico de Edificación. Seccion HS 4 Subministro de Auga: Xeneralidades. Deseño. Dimensionado. Construción. Produtos de contrución. Mantemento. Sección HS 5 Evacuación de augas: Xeneralidades. Deseño. Dimensionado. Construción. Produtos de construción. Mantemento. Tema 4.–Conceptos fundamentais en fontanaría. Caudais e consumos, velocidade, desprazamento da auga, relación entre caudal, velocidade e sección. Presión, relación presión-altura, perdas de carga, golpe de ariete. Tema 5.–Rede de distribución en núcleos urbanos. Depósitos de almacenamento. Tipos de redes de distribución. Cálculo de redes. Puntos de acometidas. Contador xeral. Soldaduras. Tipos, materiais a empregar e técnicas. Tema 6.–A auga. Tratamento da auga. Composición da auga de consumo. Procesos de purificación, aireación, coagulación, descalcificación, desmineralización, PH, filtracion, xeneralidades sobre os equipos de tratamento de auga. Tema 7.–Ferraxaría: nocións básicas, operacións básicas de mantemento. Recoñecemento de ferramentas. Tema 8.–Albanelaría: tipos de materiais (cemento, áridos, azulexos, xeso, cal e morteiro) e reparacións máis frecuentes (descascadas, gretas, buratos, reposición de baldosas, azulexos e goteiras). Recoñecemento de ferramentas. Tema 9.–Pintura. Tema 10.–Protección de incendios. O lume. Sinalización, medios de extinción e actuación persoal en caso de incendio e evacuación de edificios. Tema 11.–Prevención de riscos laborais. Riscos laborais específicos nas funcións do fontaneiros, medidas de protección individuais e colectivas. Tema 12.–Condicións xerais de seguridade das ferramentas manuais. Tema 13.–Condicións xerais de seguridade dos lugares de traballo. Tema 14.–Condicións xerais de seguridade das escaleiras de man. Tema 15.–Condicións xerais de seguridade na carga e transportes de materiais. Tema 16.–Equipos de proteción persoal. Tema 17.–Sinalización de seguridade”. Mugardos, 13 de NOVEMBRO de 2018. A alcaldesa María del Pilar Díaz Otero